stanford-oval/wikipedia huggingface dataset:
נקבה
סמלים ופולקלור

בביולוגיה מקובל לסמן נקבה באמצעות סמלה של ונוס (מעגל שממנו יוצאת צורת צלב). סימון זה שאול מהסימון לכוכב נוגה באסטרולוגיה ובאסטרונומיה. במיתולוגיה הרומית היה נהוג לקשר את נוגה לאלת האהבה והיופי ונוס, ולפיכך רואים בו סמל לתכונות נשיות.
הערות שוליים

↑  בתנ"ך גם נקבת בעלי החיים קרויה, בהשאלה, 'אשה' (ראו בראשית, ז', ב')
↑  שימוש זה לא היה קיים בעבר. וחז"ל כשהשתמשו לכנות צמח נקבה או זכר בתחום הרכבת אילנות כונתם לדמיון חיצוני בלבד ובהשאלה מקובל להשתמש בשמות אלו גם לתיאור חפצים בעלי קיבולת, למשל בתחום החשמל והשרברבות
↑  וכן נמצא שימוש כזה בחז"ל סוכה דף ה 'סיככה בחצים זכרים'
1 2  יונקים, באתר אנציקלופדיה אביב
1 2 3 4 5  קינון ודגירה, באתר תיקשוב דרום, משרד החינוך
↑   ד"ר סמדר רייספלד, ייחום, באתר הספרייה הווירטואלית של מטח
1 2 3 4 5 6 7  ביולוגיה של חולייתנים יבשתיים במבט ישראלי (עמ' החל מ-149), באתר האוניברסיטה הפתוחה
↑  Females Live Longer Than Males—Among Humans and Other Mammals, Too, מגזין סמית'סוניאן
↑  Females Live Longer Than Males—Among Humans and Other Mammals, Too, מגזין סמית'סוניאן
↑  אבי בליזובסקי, ‏הסלמנדרה המופקרת: מביאה לעולם צאצאיות שנושאות גנים מזכרים רבים – ממינים אחרים, באתר "הידען", 18 ביוני 2017
1 2  החרקים, יחידות 5–6 (עמ' 29–30), באתר האוניברסיטה הפתוחה
↑  דוגמת שם הספר "גברים ממאדים ונשים מנוגה".
| --- | --- |
בקרת זהויות :  NLI: 987007529127505171  BnF: cb12111973r (data)  LCCN: sh85047734 
סמלה של ונוס המשמשת לסימול נקבה
ולטר ולר

| --- | --- |
אין תמונה חופשית
 לידה:  30 בנובמבר 1939 וינה, גרמניה הנאצית 
 פטירה:  14 ביוני 2015 (בגיל 75) וינה, אוסטריה 
 מקום קבורה:  בית הקברות המרכזי בווינה 
 מוקד פעילות:  אוסטריה 
 תקופת הפעילות:  מ-1956 
 מקום לימודים:  האוניברסיטה למוזיקה ואמנויות הבמה של וינה 
 סוגה:  מוזיקה קלאסית 
 כלי נגינה:  כינור 
 פרסים והוקרה:  העיטור האוסטרי למדע ואמנות  מדליית הכסף הגדולה להוקרה על שירות הרפובליקה האוסטרית 
 
ולטר ולר (בגרמנית: Walter Weller, נולד ב-30 בנובמבר 1939 - 14 ביוני 2015) הוא מנצח אוסטרי.
חייו

ולר נולד בווינה, אוסטריה, שם התפרסם לראשונה כילד פלא בכינור. אביו היה כנר בתזמורת הפילהרמונית של וינה וולטר הצטרף אליה בגיל שבע-עשרה וכבר בגיל 22, צעיר בהרבה מן המקובל, היה לכנר ראשי יחד עם וילי בוסקובסקי. במשרה זו נשאר למשך 11 שנים.
בתקופה זו של הובלת התזמורת ייסד ולר רביעיית מיתרים משלו וניגן בה ככנר ראשון משנת 1958 עד 1969.
הופעותיו הראשונות של ולר כמנצח היו ב-1966, כשהחליף בהתראה קצרה את קרל בהם בסימפוניה השישית (הפסטורלית) של בטהובן והסימפוניה הגדולה של שוברט, ואת יוזף קריפס בקונצ'רטו הראשון לפסנתר של יוהנס ברהמס עם קלאודיו אראו והסימפוניה השלישית, ארואיקה, של בטהובן.
משנת 1969 ניצח ולר בקביעות בפולקסאופר של וינה ובאופרה של וינה ואחר כך בדואיסבורג. בשנת 1977 עקר את מושבו לבריטניה, לכהן כמנצח ראשי של התזמורת הפילהרמונית המלכותית של ליברפול. לאחר זאת ניצח על הפילהרמונית המלכותית משנת 1980 עד 1986 ועל התזמורת הסקוטית הלאומית משנת 1991 עד 1996. הבנק של סקוטלנד חלק כבוד לוולר בהדפסת דיוקנו על שטר מיוחד של 50 לירות שטרלינג.
הקלטות הרביעייה של ולר לחברת דקה כוללות את אופוס 33 של היידן במלואו ורביעיות של מוצרט, בטהובן, ברהמס, ברג ושוסטקוביץ'. ההקלטה הראשונה של ולר כמנצח הייתה עם תזמורת שווייץ המערבית, בסימפוניות הראשונה והתשיעית של שוסטקוביץ'. מחזור דקה שלו בסימפוניות של פרוקופייב עם התזמורת הסימפונית של לונדון והתזמורת הפילהרמונית של לונדון ניתן להשגה כיום בתקליטים אריכי נגן ובתקליטורים.
הערות שוליים

↑  Who’s Who, London, A & C Black
The Gramophone, February 1973
| 0 | 1 | 2 |
| --- | --- | --- |
| הקודם: היינץ ואלברג | מנצחים ראשיים, תזמורת אמני הצליל 1975-1978  | הבא: מילטיאדס קארידיס |
| --- | --- |
בקרת זהויות :  NLI: 987007412874605171  PLWABN: 9810705601205606  BIBSYS: 90083929  BNE: XX1158615  BnF: cb13901089z (data)  GND: 128660155  ISNI: 0000 0000 8161 1989  LCCN: n81018449  LNB: 000283806  MusicBrainz: c83cf3e1-69c8-497f-97c1-7a35c9b082cb  NKC: xx0084237  NLA: 35997462  NLK: KAC2020Q8611  NSK: 000666742  NTA: 072407468  RERO: 02-A003966607  SUDOC: 080492452  Trove: 1178233  VIAF: 85857264   WorldCat (עם VIAF): 85857264
גורדי השחקים הגבוהים באירופה

דיאגרמה של גורדי השחקים הגבוהים באירופה.
רשימת גורדי השחקים הגבוהים באירופה מכילה את גורדי השחקים של אירופה מסודרים לפי גובה.
מאז שנות ה-2000 נצפתה באירופה בנייה פעילה לגובה, הנמשכת גם בזמן הנוכחי, בתקופה זו נבנו 39 מתוך 44 מבנים בגובה של 220 מטר ומעלה.
גורדי שחקים הגבוהים ביותר מרוכזים בשמונה מדינות, המספר הגדול ביותר, 20, ברוסיה: 19 - במוסקבה ו-1 - בסנט פטרסבורג. כמו כן, 7 גורדי שחקים ממוקמים בבריטניה - כולם בלונדון, 5 גורדי שחקים ממוקמים בטורקיה - כולם ממוקמים בצד האירופי של איסטנבול.
עד כה, הבניין הגבוה ביותר באירופה הוא מרכז לאחטה בסנקט פטרבורג שברוסיה. גובהו 462 מטר.
רשימת מגדלים

| מקום | שם | תמונה | עיר | מדינה/אזור | גובה במטרים | קומות | שנה |
| --- | --- | --- | --- | --- | --- | --- | --- |
| 1 | מרכז לאחטה |  | סנקט פטרבורג | רוסיה רוסיה | 462 | 87 | 2019 |
| 2 | מגדל הפדרציה, מגדל "מזרח" |  | מוסקבה | רוסיה רוסיה | 374 | 95 | 2017 |
| 3 | OKO, מגדל "דרום" |  | מוסקבה | רוסיה רוסיה | 354 | 85 | 2015 |
| 4 | Neva Towers, מגדל 2 |  | מוסקבה | רוסיה רוסיה | 345 | 79 | 2019 |
| 5 | מגדל מרקורי סיטי |  | מוסקבה | רוסיה רוסיה | 339 | 75 | 2013 |
| 6 | מגדל וארסו |  | ורשה | פולין פולין | 310 | 53 | 2022 |
| 7 | מגדל השארד |  | לונדון | הממלכה המאוחדת הממלכה המאוחדת | 309.6 | 73 | 2012 |
| 8 | מגדל אירואסיה |  | מוסקבה | רוסיה רוסיה | 309 | 70 | 2013 |
| 9 | Neva Towers, מגדל 1 |  | מוסקבה | רוסיה רוסיה | 302 | 65 | 2020 |
| 10 | ערי הבירה, מגדל "מוסקבה" |  | מוסקבה | רוסיה רוסיה | 302 | 73 | 2009 |
ראו גם

גורדי השחקים הגבוהים בעולם
המגדלים הגבוהים במוסקבה
הערות שוליים

↑  Lakhta Center, St. Petersburg - SkyscraperPage.com, skyscraperpage.com
סליה פרנקה

| --- | --- |

 לידה:  25 ביוני 1921 לונדון רבתי, הממלכה המאוחדת 
 פטירה:  19 בפברואר 2007 (בגיל 85) אוטווה, קנדה 
 שם לידה:  Celia Franks 
 מדינה:  הממלכה המאוחדת, קנדה 
 השכלה:  בית ספר גילדהול למוזיקה ודרמה 
 פרסים והוקרה:  פרס מולסון (1974)  שותף במסדר קנדה  מסדר אונטריו 
 www.celiafranca.com
 
סליה פרנקה (באנגלית: Celia Franca;‏ 25 ביוני 1921, לונדון–19 בפברואר 2007) הייתה בלרינה קנדית–בריטית יהודייה, ממייסדות הבלט הלאומי של קנדה (National Ballet School of Canada).
סליה פרנקה נולדה בלונדון כ"סליה פרנקס" למשפחה של מהגרים יהודים מפולין. היא החלה ללמוד ריקוד בגיל 4 ובגיל 14 החלה להופיע. בשנת 1936 היא התקבלה ללהקה של מארי ראמבר. בהמשך היא רקדה בלהקות בלט שונות בבריטניה.
בשנת 1950 קבוצת אנשים מטורונטו הזמינה אותה לקנדה להשתתף בפסטיבל ולהקים בעיר להקת בלט. היא השלימה את המשימה תוך 10 חודשים והלהקה החלה להופיע בנובמבר 1951. בשנת 1959 ביחד עם בטי אוליפנט היא הקימה בית ספר לאומי לבלט.
בשנת 1979 היא הצטרפה לצוות בית ספר לבלט באוטווה והמשיכה בשיתוף פעולה עם הבלט הלאומי של קנדה.
על פעילותה בתחום הבלט בקנדה בשנת 1967 היא התקבלה למסדר קנדה וקודמה לעמיתה בשנת 1985. בשנת 1994 היא קיבלה פרס על מפעל חיים. סליה פרנקה הייתה שופטת במספר תחרויות בלט בינלאומיות היא הוזמנה פעמיים לסין לתת הדרכה בתחום מומחיותה. בשנת 1984 לכבודה נערכה הופעה מיוחדת במרכז לאמנויות הבמה באוטבה.
סליה פרנקה נפטרה בשנת 2007 לאחר מחלה.
הערות שוליים

↑  Kelly, Deirdre (2012-01-27). "The Pursuit of Perfection: A Life of Celia Franca, by Carol Bishop-Gwyn". The Globe and Mail (בCanadian English). נבדק ב-2022-04-03.
| --- | --- |
בקרת זהויות :  BnF: cb12969451d (data)  GND: 1023488795  ISNI: 0000 0000 7361 4119  LCCN: n81017720  NKC: jo20211129731  NTA: 071707808  SNAC: w6j96hpb  SUDOC: 130943304  VIAF: 14903295   WorldCat (עם VIAF): 14903295
בית הכנסת במדרס

| --- | --- |

 מידע כללי
 סוג:  בית כנסת 
 מיקום:  צ'נאי 
 מדינה:  הודו 
 הקמה ובנייה
 תקופת הבנייה:  ?–1644
 תאריך פתיחה רשמי:  1644 
 
בית הכנסת במדרס היה בית הכנסת במדראס (היום צ'נאי). בית הכנסת הוקם ב-1644 על ידי ז'אק (חיימה) דה פאיבה (פאביה), יהודי שבא מאמסטרדם ונפטר במדראס. בית הכנסת של מדרס היה ידוע גם בשם אסנוגה או סנוגה שפירושו בית כנסת בלאדינו.
הקהילה הספרדית של אמסטרדם הייתה בין הקהילות היהודיות העשירות באירופה בתקופת תור הזהב של הולנד. סוחרים יהודים משם הגיעו למדראס למסחר ביהלומי גולקונדה, אבנים יקרות ואלמוגים, והם פיתחו יחסים טובים מאוד עם שליטי גולקונדה ושמרו על קשרי סחר עם אירופה.
היסטוריה

בתי הכנסת ובתי העלמין הראשונים של מדרס נבנו על ידי הקהילה הספרדית-פורטוגזית של אמסטרדם בשנת 1500, והיו ממוקמים ברחוב קורל מרצ'נטס, בג'ורג טאון במדרס שבהם הייתה נוכחות גדולה של יהודי פורטוגל במאה השבע עשרה והשמונה עשרה.
גם בית כנסת השני במדרס ובית העלמין היהודי בצ'נאי הוקמו ב-1644 על ידי ז'אק (חיימה) דה פאיבה (פאביה), מהקהילה הספרדית של אמסטרדם, שלימים הפכה לקצה הדרומי של רחוב מינט.
בשנת 1934 חלק מהמבנים נהרסו על ידי השלטון המקומי, והמצבות הועברו לפארק המרכזי של מדרס יחד עם שער בית העלמין עליו כתוב "בית החיים".
ב-5 ביוני 1968, הרס השלטון המקומי את שיירי בית הכנסת ואת בית העלמין היהודי צ'נאי והשתלט על הקרקע להקמת בית ספר ממשלתי, והרב לוי סלומון (הרב האחרון של בית הכנסת מדרס) נפטר מהתקף לב.[דרושה הבהרה] המצבות שנותרו הועברו אל מול בית העלמין של קאסימדו.
ב-1983, המצבות של מדרס הועברו ל"דרך לוידס", כאשר אושר פרויקט הרחבת נמל צ'נאי. בתהליך הזה נעלמו 17 מצבות, כולל זו של ז'אק (חיימה) דה פאיבה (פאביה).
כיום בית הכנסת הראשון לא קיים ואין אוכלוסייה יהודית במקום.
חפצי עתיקות

בבית הכנסת ישנם שמונה ספרי תורה, כמה פריטי יודאיקה עתיקים מזהב וכסף.
משפחת הנריקס דה קסטרו החליטה למסור את כל הספרים לחוקר הארכאולוגי בהודו.
גלריית תמונות

2 מתוך 8 ספרי תורה בארון הקודש השני.
ספרים מבית הכנסת (1)
ספרים מבית הכנסת (2)
ספרים מבית הכנסת (3)
פמוטים לשבת
נטלות לנטילת ידיים וכוסות יין לקידוש.
חנוכייה.
מזוזות בית הכנסת.
משרד בית הכנסת.
תכשיטים לקישוט ספר התורה
שולחן לקריאת התורה
לוחות כסף ונחושת
כיסוי לחלה עם בטנת כסף
גימורי ספרי תורה כסופים (עם רימונים)
פריטי כסף ושופרות
תפילין בבית הכנסת
יד כסף
הערות שוליים

↑  http://www.madrasmusings.com/vol-27-no-20/the-last-family-of-pardesi-jews-in-madras/
↑  Arbell, Mordechai. "The Portuguese Jewish Community Of Madras, India, In The Seventeenth Century". Sefarad.org. נבדק ב-6 באוקטובר 2018. {{cite web}}:  (עזרה)
↑   http://www.newindianexpress.com/cities/chennai/article1320429.ece
↑  http://www.thehindu.com/thehindu/mp/2002/09/30/stories/2002093000180300.htm
↑  Krithika Sundaram, 18th century Jewish cemetery lies in shambles, craves for attention, The New Indian Express, ‏31 באוקטובר 2012
↑  Sampath, Janani (10 במאי 2016). "Chennai's link to its Jewish past, cemetery in Mylapore fading into oblivion". DT Next. נבדק ב-6 באוקטובר 2018. {{cite web}}:  (עזרה)
תוכנית פורט סנט ג'ורג' והעיר מדרס בשנת 1726. מקום קבורת היהודים הוא המיקום של בית הכנסת השני של מדרס ובית העלמין היהודי בצ'נאי
הרב סלומון הלוי (רבה האחרון של בית הכנסת) ואשתו רבקה כהן, יהודי ממדרס
חותמו של הרב סלומון הלוי
ז'אן לוק אטורי

ז'אן לוק אטורי (בצרפתית: Jean-Luc Ettori; נולד ב-29 ביולי 1955) הוא כדורגלן עבר צרפתי ששיחק בעמדת השוער. אטורי הוא שיאן ההופעות של מונקו ובעבר החזיק בתואר גם בליגה הצרפתית, עד ה-4 בדצמבר 2013 בו מיקאל לנדרו שבר את השיא.
קריירת מועדונים

אטורי התחיל את הקריירה שלו במחלקת הנוער של וישי ובשנת 1975 הצטרף למונקו.ב-21 בדצמבר 1975 ערך את הופעת הבכורה שלו בקבוצה בהפסד 3-1 לבורדו. בהמשך, אטורי שיחק הצטרף לקבוצת המילואים. בעונת 1977/1978 הפך לשוער הראשון של המועדון. בעונתו הראשונה במועדון זכה עמה באליפות צרפת.
אטורי שיחק כל הקריירה שלו במונקו בה שיחק 19 עונות וזכה עמה בשלוש אליפויות, 3 גביעים צרפתיים ואף הגיע עמה לגמר גביע המחזיקות 1992 בו הפסידה 2-0 לוורדר ברמן. בנוסף, הוא שיאן ההופעות של המועדון עם 602 הופעות.
קריירה בינלאומית

ב-27 בפברואר 1980 ערך את הופעת הבכורה שלו בנבחרת צרפת במשחק ידידות נגד יוון בו ניצחה צרפת 1-5. אטורי שיחק בנבחרת שנתיים בלבד ורשם 9 הופעות, אך גם השתתף עמה במונדיאל 1982.
ב-30 באוגוסט 1992 רשם הופעה בנבחרת קורסיקה בתיקו 0-0 נגד יובנטוס.
תארים

ליגת העל הצרפתית: 1977/1978, 1981/1982, 1987/1988
הגביע הצרפתי: 1980, 1985, 1991
גביע האלופות: 1985
מסדר ההצטיינות הצרפתי: 1994
Network Time Protocol

סנכרון בעזרת NTP
Network Time Protocol (בראשי תיבות: NTP) הוא פרוטוקול תקשורת המאפשר להתקני מחשוב לסנכרן את השעון שלהם, היינו את השעה ביום ואת התאריך (Time Of Day -TOD), לשעון מרכזי ומדויק המצוי ברשת. הפרוטוקול מתבסס על תקשורת TCP/IP.
הפרוטוקול הומצא על ידי ד"ר דייוויד מיילס מחברת COMSAT. הוא מתבסס על service או daemon שרץ על שרת המחובר לשעון אטומי, מקלט GPS או התקן זמן מדויק אחר, השרת עצמו נקרא לרוב שרת זמן (time server). כל מחשב המעוניין (ומורשה, במקרים מסוימים) להסתנכרן מול אותו התקן זמן מזדהה מול השרת בעזרת פרוטוקולים מוכרים או באופן אנונימי, אם הדבר מאופשר, ואז הוא יכול להסתנכרן מולו. בין השאר מתמודד הפרוטוקול עם השבתה של שרתי הזמן, חלוקת עומסים, שיפור הדרגתי של דיוק, תעדוף שרתים ועוד.
מידע טכני > התמודדות עם העברת המידע ברשת

לשדר העובר ברשת לוקח זמן להגיע מקצה לקצה ולכן אחד מהאתגרים שהפרוטוקול הציב כיעד הוא התמודדות עם בעיה זו. כאשר מחשב מבקש להסתנכרן מול שרת זמן הוא שולח לשרת הזמן את הבקשה ואת השעה המקומית אצלו. כאשר חוזר משרת הזמן שדר המכיל את השעה הנכונה יחד עם השעה שנשלחה על ידי השרת המבקש, מושווה השעה המקומית הנוכחית לשעה שנשלחה בשדר המקורי הקיימת גם בשדר שהוחזר ואז מבוצע חישוב של הזמן הממוצע שלוקח לשדר לעשות את המרחק משרת אחד למשנהו. הממוצע מתקבל לאחר שליחת בקשה לסנכרון מספר פעמים (לרוב 4).
מידע טכני > תקשורת

התקשורת עצמה נעשית בפורט 123 UDP מועבר בה מידע על השעון על-גבי מבנה נתונים המכיל 32 ביט המתארים את השניות, ועוד 32 ביט לתיאור חלקי השניות מה שמאפשר בתאוריה דיוק של עשיריות-ננו שניות, הדיוק הממשי הוא של כ-10 מיליוניות השנייה.
מידע טכני > תעדוף שרתים

לכל שעון בדיוק גבוה מספיק מוגדר ערך מיוחד הנקרא Stratum, הנע בין 0-16 כאשר ככל שמספרו נמוך יותר כך הדיוק גדל. לפי הגדרת הפרוטוקול, אין יכולת להסתנכרן מול מקור זמן בעל stratum השווה ל-16 וכך נשמרת היררכיה של עד 16 רמות. לרוב שרתים אינם מקבלים את הערך 0 אלא את הערך 1 מכיוון שהם מסתנכרנים מול התקן הזמן.
מידע טכני > כיוון השעון

במחשבים קיימים, בדרך כלל שני סוגי שעונים. שעון המערכת (System clock) ושעון זמן אמת (RTC - Real Time Clock). שעון המערכת מנוהל תוכנה בעזרת ספירה של פסיקות השעון על ידי מערכת ההפעלה. "שעון זמן האמת" הוא התקן חומרה בעל גיבוי של סוללה המאפשר למחשב לשמור את השעה ואת התאריך גם כשהמחשב כבוי. המידע שמתקבל בעזרת הפרוטוקול משמש לעדכון שעון המערכת בעזרת הוספה או גריעה של ההיסט בזמן, שנוצר בין שעון המערכת לזמן שהתקבל מן השרת. זמן המערכת יכול לשמש לתיקון ההיסט של "שעון זמן האמת" החומרתי לצורך שמירת השעה והתאריך בזמן כיבוי המחשב.
מידע טכני > התמודדות עם השבתה

בכל פעם שבה מחשב מבצע סנכרון בעזרת הפרוטוקול, הוא שומר אצלו (בזיכרון או בתוך קובץ) את הסטייה של שעונו הפנימי לעומת שעון הייחוס בשרת הזמן, לאחר בדיקת ממוצע הסטיות והתעלמות ממקרי קצה, המחשב מסוגל לשמור על שעון פנימי יחסית מדויק גם ללא תלות בשרת הזמן.
מידע טכני > גלובליזציה

מכיוון שבכל אזור זמן בעולם השעה היא שונה, הפרוטוקול מתבסס על הסבת השעון לזמן אוניברסלי מתואם.
המאגר העולמי

הכתובת pool.ntp.org מצביעה לשרת NTP אקראי מבין קבוצה של אלפי שרתי זמן אמינים. ישנן כתובות משנה, כגון fr.pool.ntp.org לשרתים מצרפת. נכון ל-2024 קיימים 5 שרתים בישראל (il.pool.ntp.org). השם הראשי וכל אחד משמות המשנה מחזיר באקראי שם אחד מבין השמות המופיעים בו. לכן אפשר להשתמש בשם זה להגדרת שרת NTP למחשב שמיקומו בעולם לא ידוע (מחשב נייד, או ברירת מחדל לתצורה למערכת תוכנה).
שימושים נפוצים

Windows משתמשת בפרוטוקול לסנכרון השעונים על מנת שתתאפשר עבודה עם פרוטוקול ההצפנה שאיתה היא עובדת - Kerberos וגם עבור משתמשים המחפשים נוחות.
ראו גם

Precision Time Protocol
הערות שוליים

↑  D. L. Mills, DCNET Internet Clock Service, RFC 778, 1981-04-01
↑  אתר פרויקט NTP Pool
אינדוקציה לאחור

אינדוקציה לאחור הוא תהליך של הסקה, אחורה בזמן, מסופם של בעיה או מצב, על-מנת לבחור רצף פעולות אופטימלי. התהליך מתחיל בנקודת ההחלטה האחרונה, בה מסתכל השחקן מה הפעולה שהכי משתלם לו לשחק. בהינתן המידע הזה, ניתן להחליט בצעד הלפני אחרון מה הצעד המשתלם ביותר (בהנחה שבצעד האחרון בחר השחקן המחליט את הפעולה המשתלמת ביותר עבורו), וכך הלאה. את התהליך הזה ניתן לבצע עד לתחילת המשחק, וכך להסיק מה הפעולה האופטימלית, לכל שחקן, בכל נקודת זמן במשחק.
בתכנון דינמי, אינדוקציה לאחור היא אחת השיטות המרכזיות לפתירת משוואת בלמן. בתורת המשחקים, אינדוקציה לאחור משמשת לחישוב שיווי משקל תת-משחקי משוכלל במשחקים סדרתיים. ההבדל היחיד הוא שהאופטימיזציה מערבת מקבל החלטות יחיד, שבוחר מה לעשות בכל נקודה בזמן, בעוד שבתורת המשחקים, ניתן לנתח קבלת החלטות של מספר שחקנים, כפי שתואר לעיל.
בתורת המשחקים, אינדוקציה לאחור הוצגה לראשונה על ידי ג'ון פון נוימן ואוסקר מורגנשטרן בספרם "תורת המשחקים והתנהגות כלכלית" (1944).
פסאודו-קוד

eval(node):

if node is a leaf
   return value(node)

if node is a min-node
   current-min = +infinity
   for all children u of node do
      x = eval(u)
      current-min = minimum(x, current-min)
   return current-min

else // node is a max-node
   current-max = -infinity
   for all children u of node do
      x = eval(u)
      current-max = maximum(x, current-max)
   return current-max
לאלגוריתם זה ניתן לעשות אופטימיזציה בעזרת שיטה שנקראת גיזום אלפא-ביתא, מבלי לשנות את התוצאה שהיה מחזיר האלגוריתם המקורי.
קבלת החלטות בעזרת אינדוקציה לאחור: דוגמה

ניקח, לדוגמה, אדם מובטל שיהיה מסוגל לעבוד רק בעשר השנים הקרובות:  t=1,2,...,10. נניח כי בכל שנה שבה הוא נשאר מובטל, מציעים לו עבודה 'טובה' בה יקבל 100 ש"ח, או עבודה 'גרועה' שבה יקבל 44 ש"ח, בהסתברות 50/50 בכל פעם. ברגע שהוא מסכים לעבודה, הוא יעבוד בה עד לסוף עשר השנים.
(נניח, לשם פשטות, שכל שמעניין את אותו אדם הוא הרווחים הכספיים שלו, ושהוא מעריך כסף בצורה זהה בזמנים שונים. כלומר, לריבית אין משמעות במשחק זה).
האם עליו לקבל עבודה גרועה שהוצעה לו? כדי לענות על השאלה נשתמש באינדוקציה לאחור מהזמן t=10 אחורה.
בזמן 10, הערך של קבלת עבודה טובה הוא 100 ש"ח. הערך של קבלת עבודה גרועה הוא 44 ש"ח. הערך של דחיית עבודה כלשהי הוא 0. לכן, אם הוא עדיין מובטל בפרק הזמן האחרון, כדאי לו לקבל כל עבודה שהוצעה לו, בזמן זה.
בזמן 9, הערך של קבלת עבודה טובה הוא 200 ש"ח (כי הוא יחזיק בעבודה זו במשך שנתיים). הערך של קבלת עבודה גרועה הוא 88 ש"ח. הערך של דחיית עבודה כלשהי הוא 0 + הערך של המתנה להצעה הבאה, שהיא 44 ש"ח בהסתברות של 50% ו-100 ש"ח בהסתברות של 50%, כלומר, בממוצע 72 ש"ח. לכן, גם בשלב 9 עדיף לו לקבל כל הצעה, מאשר לדחות אותה.
בזמן 8, הערך של קבלת עבודה טובה הוא 300 ש"ח. הערך של קבלת עבודה גרועה הוא 132 ש"ח. הערך של דחיית עבודה כלשהי הוא 0 + הערך של המתנה להצעה הבאה. מכיוון שכבר הסקנו שכל הצעה בזמן 9 צריכה להיענות בחיוב, הערך הממוצע של המתנה להצעה בזמן 9 הוא 0.5*(200+88) = 144 ש"ח. לכן, בזמן 8, עדיף לו לחכות להצעה הבאה מאשר לקבל הצעה גרועה.
ניתן להמשיך ולראות שכדאי לאדם המובטל לקבל הצעות גרועות רק בזמנים 9 או 10. בכל שאר הזמנים עליו לסרב. אינטואיטיבית, אם הוא רוצה לעבוד זמן רב, יותר משתלם לו להיות בררן לגבי העבודה בה הוא בוחר.
בעיית אופטימיזציה דינמית מהצורה הזו נקראת בעיית עצירה אופטימלית, כיוון שהנושא המרכזי כאן הוא האם לעצור או לחכות להצעה טובה יותר. תורת החיפוש היא הענף במיקרו-כלכלה שמתייחס לבעיות מסוג זה בהקשרים כמו קניות, חיפוש עבודה ונישואין.
אינדוקציה לאחור בתורת המשחקים: דוגמאות > משחק הפיראטים

נניח כי ישנם חמישה פיראטים שרוצים להתחלק באוצר של 100 מטבעות זהב. שמות הפיראטים הם A, B, C, D, E ומעמדם בהתאם. בהיותנו על ספינת פיראטים דמוקרטית, חלוקת השלל תתבצע באופן הבא: כל פיראט בתורו (לפי סדר החשיבות) יציע דרך לחלוקת השלל, ואם יהיה רוב בעד ההצעה, היא תתקבל. אחרת, ייזרק הפיראט אל הכרישים. נשאלת השאלה: כיצד יחולק השלל?
אינדוקציה לאחור עוזרת לנו למצוא את הפתרון. נתחיל מהסוף. בנקודת ההחלטה האחרונה נשארו הפיראטים D ו-E. הפיראט D יודע כי כל הצעה שיציע, מלבד 0 עבורו ו-100 עבור הפיראט E, לא תקבל רוב, והוא ישחה עם הכרישים (כיוון שעדיף ל-E לסרב ולקחת את כל השלל). לכן, הוא מציע ל-E את כל השלל. כעת, בנקודת ההחלטה הקודמת, נשארו C, D ו-E. הפיראט C צריך למשוך אליו רק עוד פיראט אחד על מנת שהצעתו תתקבל, ולכן הוא יציע לפיראט D מטבע בודד, וייקח 99 לעצמו. נחזור עוד אחורה, אל B, C, D ו-E. הפיראט B צריך איתו עוד שני פיראטים, ולכן יציע ל-D שני מטבעות, ול-E מטבע אחד. נזכיר, שבהינתן שכל הפיראטים פועלים על פי אותו ההיגיון, זהו באמת תשלום טוב יותר מכל מצב אחר, אם יסרבו. לבסוף, אם נחזור להתחלה, A יודע שכל שעליו לעשות הוא לשכנע שני פיראטים. לכן, הוא ייתן לפיראט C מטבע אחד, ולפיראט E שני מטבעות. הוא עצמו יישאר עם 97 מטבעות.
אינדוקציה לאחור בתורת המשחקים: דוגמאות > משחק מרבה-הרגליים

איש עשיר מת והוריש לשני בניו, יוסי ודני, הון בשווי מיליון ועשרת אלפים ש"ח (1,010,000). יחד עם הירושה, השאיר האב הוראות: יוסי, האח הבכור, יכול לקחת לעצמו 100 ש"ח, להשאיר לאחיו שקל אחד, ואת כל שאר הסכום לתרום לצדקה. יוסי אינו חייב לקבל את החלוקה הזו. הוא יכול להעביר את ההחלטה לאחיו, אך הפעם החלוקה תהיה שונה לגמרי: דני יקבל 1,000 ש"ח, בעוד יוסי, שקיבל קודם 100 ש"ח, יקבל רק 10 ש"ח. השאר ייתרם לצדקה. גם דני לא חייב לקבל את החלוקה הזו. הוא יכול להעביר את ההחלטה שוב לידיו של יוסי שיוכל לקחת לעצמו 10,000 ש"ח, ולתת לדני 100 ש"ח. היתר ייתרם לצדקה. יוסי יכול להעביר את ההחלטה לידיו של דני שוב, והתשלומים יהיו 100,000 ש"ח לדני ו-1,000 ש"ח ליוסי. ולבסוף, יכול דני להעביר את ההחלטה ליוסי שיקבל 1,000,000 ש"ח בעוד דני יקבל 10,000 ש"ח ואף שקל לא ייתרם לצדקה.
מה יקרה במצב כזה? דני יבין שאם הוא לא ייקח לעצמו 100,000 ש"ח. יוסי ייקח לעצמו 1,000,000, וישאיר אותו, דני, עם 10,000 בלבד. לכן הוא ייקח לעצמו 100,000 ש"ח. יוסי יבין זאת, ולכן כבר בשלב הקודם יחליט לקחת לעצמו 10,000 ש"ח, ולתת לדני 100. כך, יגיעו שני האחים למצב העגום בו יוסי יקבל 100 ש"ח, דני יקבל שקל אחד, וכל שאר הסכום ייתרם לצדקה.
פרדוקס בוחן הפתע

נניח כי המורה מחליטה להודיע לכיתה ביום ראשון כי השבוע ייערך בוחן פתע במתמטיקה.
אם ישתמשו התלמידים באינדוקציה לאחור, יבינו מיד כי אם עד ליום חמישי לא נערך הבוחן, הוא יהיה חייב להיות בשישי, ולכן לא יפתיע אף אחד. לכן, חייבת המורה לערוך אותו בחמישי. אך, אם יפסלו את יום שישי, בהגיעם ליום רביעי יסיקו כי הבוחן ייערך בחמישי. התלמידים ימשיכו כך, עד לתחילת השבוע ויסיקו, לשמחתם, כי המורה לא יכולה לקיים בוחן פתע באף יום בשבוע. המורה, מצדה, תקיים את בוחן הפתע ביום רביעי, למשל, ותפתיע את כולם.
כאן, התלמידים משתמשים באינדוקציה לאחור, ומגיעים למסקנה שגויה. אך, שימו לב כי תיאור הבעיה מניח כי ניתן להפתיע שחקן שמשתמש באינדוקציה לאחור. התאוריה המתמטית שמאחורי השיטה אינה מניחה הנחה זו, ולכן הפרדוקס אינו סותר את התאוריה. אף על פי כן, פרדוקס זה ידוע מאוד ונדון רבות בהקשרים פילוסופיים.
אדן שוחט

| --- | --- |

 לידה:  1 באוקטובר 1977 (בן 47) רוחמה, ישראל 
 מדינה:  ישראל 
 מקום מגורים:  תל אביב-יפו 
 מעסיק:  Face.com 
 מספר צאצאים:  3 
 
אדן שוחט (נולד ב-1 באוקטובר 1977) הוא יזם סדרתי ומשקיע הון סיכון ישראלי, שותף-מנהל בקרן אלף (Aleph). בשנת 2007 ייסד את חברת פייס. קום (Face.com) שנמכרה לפייסבוק, ולאחר מכן היה שותף בקרן ג׳נסיס.
ביוגרפיה

אדן שוחט נולד בקיבוץ רוחמה ועבר בגיל 3 לניגריה יחד עם משפחתו, במסגרת עבודתו של אביו, בהמשך התגורר תקופה קצרה בליבריה, וכשחזר עם משפחתו לארץ תכנת משחקי נינטנדו. בגיל 16 הוא החל את דרכו היזמית כשייסד עם אביו את Shells Interactive, שפיתחה מערכות בסביבת תלת-ממד והפצת תכנים אינטראקטיביים באינטרנט.
ביוגרפיה > יזם

ב-2004, כשמלאו לו 27, שימש כמייסד שותף של שתי חברות: הראשונה, חברת התוכנה הארגונית אטרנטי (Aternity), המפתחת מערכת לניטור השימוש באפליקציות במחשבים בארגונים גדולים. החברה נמכרה ב-2016 על פי הערכות בעבור כ-60–70 מיליון דולר; השנייה, חברת האלגו-טריידינג Delavenne Enterprises.
בשנת 2007 ייסד את חברת פייס. קום (Face.com) המפתחת טכנולוגיה לזיהוי פנים. מאוחר יותר, ב-2012, כיו"ר החברה היה מעורב במכירת החברה לפייסבוק, בסכום שהוערך בין 60 ל-100 מיליון דולר. פייס. קום נבחרה כ"אקזיט של שנת 2012" על ידי Europas.
ביוגרפיה > משקיע הון סיכון

בשנת 2010 הצטרף כשותף מלא לקרן ההון סיכון ג'נסיס (Genesis Partners), והיה לשותף הצעיר ביותר בתעשיית הון הסיכון בישראל. לאחר 3 שנים בהן הוביל השקעות בחברות Riskified‏, monday.com ו-Joytunes, פרש שוחט משותפותו בקרן, אך המשיך לכהן בדירקטוריונים של הסטארטאפים. מרבית השקעותיה של קרן הון הסיכון ג‘נסיס פרטנרס IV נרכשו בשנת 2019 על ידי קרן אינסייט פרטנרס.
במסגרת תפקידו בג'נסיס היה ממייסדי The Junction, מאיץ סטארטאפים ומתחם עבודה משותף. שוחט היה אחראי התוכן במתחם, שכלל הרצאות ומפגשי העשרה בתחומי אינטרנט. במאיץ התפתחו עשרות חברות מובילות לאורך השנים כגון ClarityRay, AppsFlyer, Houseparty (שנרכשה על ידי Yahoo) ו-KitLocate (שנרכשה על ידי Yandex).
לאחר פרישתו מג'נסיס, הקים שוחט את Aleph, קרן הון סיכון חדשה בשותפות עם מייקל אייזנברג. הקרן הראשונה גייסה 154 מיליון דולר. הקרן השקיעה בין היתר בחברות Lemonade, Colu, Nexar, CommonSense Robotics ו-WeWork.
באפריל 2016 הצטרף לקרן אלף אהרון רוזנסון כשותף שלישי. בספטמבר 2016 הכריזה אלף על גיוס קרן שנייה, בשווי 180 מיליון דולר.
בשנת 2014 הוכרז שוחט כמשקיע השנה על ידי מגזין גיקטיים.